Diari Oficial de la Generalitat Valenciana


Sumari del DOGV 5876, del 22-10-2008 (2008/11820)

Informació pública de l'adjudicació i execució de les obres d'urbanització i desenvolupament urbanístic dels terrenys delimitats en la UE 6 del sòl urbà de Genovés).
---------------------------------------------------------------------------------------------------------------------------------------------------------------------

### Dades del document

Número de DOGV
:   5876

Data del DOGV
:   22-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/11997


Data del document
:   10-10-2008

Organisme emissor
:   Ajuntament del Genovés

Tipus de document
:   Informació Pública

Descriptors 

:   * Genovés, el
    * obres públiques
    * administració local
    * pla d'urbanisme
    * licitació
    * contracte d'obres

Informació pública de l'adjudicació i execució de les obres d'urbanització i desenvolupament urbanístic dels terrenys delimitats en la UE 6 del sòl urbà de Genovés). [2008/11651]  
La mercantil Inversiones Patrimoniales Genovés, SL va presentar en este Ajuntament sol·licitud d'inici de programació per gestió indirecta de la UE 6 del sòl classificat com a urbà en el Pla General de Genovés.  
Mitjançant Acord adoptat pel Ple de la corporació, en sessió de data 12 de setembre del 2008, es va acordar iniciar el procediment concursal i l'aprovació de les bases particulars reguladores del programa, i es va ordenar així mateix la publicació del present anunci:  
1) Objecte de l'actuació integrada: l'adjudicació i execució de les obres d'urbanització i desenvolupament urbanístic dels terrenys delimitats en la sol·licitud d'inici de programació (UE 6 del sòl urbà de Genovés).  
2) L'entitat local adjudicadora del programa és l'Ajuntament de Genovés; es podrà consultar la documentació a la plaça de la Immaculada, núm. 3 de Genovés (València) 46871. El telèfon és 973 271 391 i el correu electrònic hcrsndzeux@swavdyd.ig  
3) Les bases generals reguladores del present concurs de programació són les aprovades definitivament i publicades en el Butlletí Oficial de la Província núm. 296, de data 13 de desembre de 2006.  
4) Les proposicions dels interessats hauran de presentar-se ajustant-se al model establit en les bases particulars.  
5) Els concursants acreditaran el compliment dels criteris de solvència definits en la base 7a de les bases particulars.  
6) Cada concursant haurà d'acompanyar la seua proposta de la documentació establida per la base 8a d'estes bases particulars, i estarà obligat a sotmetre a informació pública la documentació indicada en l'article 134 de la Llei 16/2005, de 30 de desembre, Urbanística Valenciana, per un termini d'un mes.  
7) L'àmbit de l'actuació se circumscriu a la unitat d'execució núm. 6 del sòl urbanitzable de Genovés.   
8) Segons l'article 286.1.a) del Reglament d'Ordenació i Gestió Territorial i Urbanística, es descarta l'opció de presentar alternatives tècniques que suposen una ampliació de l'àmbit territorial a programar. No es consideraran variants, i seran admissibles, les modificacions de l'àmbit territorial que suposen mers retocs o ajustos de detall d'algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que, en cap cas, les dites variacions en el seu conjunt puguen suposar una diferència superior al 10% del total de la superfície proposada.  
9) Es valoraran de forma independent els documents corresponents a l'alternativa tècnica i a la proposició juridicoeconòmica, d'acord amb els criteris de puntuació establits per la base 9a.  
10) Els que desitgen participar en el procediment de licitació d'un programa d'actuació integrada hauran de constituir una garantia provisional equivalent al 2% del preu cert de licitació (1.086.435,96 €, IVA inclòs), la qual ascendix a la quantitat de 21.728,72 €, només a estos efectes de calcular la garantia.  
11) La garantia definitiva s'establix en un 10% del valor de les càrregues d'urbanització del programa fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de despeses variables a què es referix l'article 308 del ROGTU i incrementades amb el 16% d'IVA. Haurà d'ingressar-se en un termini màxim de 15 dies a comptar de la notificació de l'acord d'aprovació i adjudicació del programa.  
12) Remissió de l'anunci al Diari Oficial de la Unió Europea: 8 d'octubre de 2008. El termini d'informació pública és de tres mesos a comptar des de la remissió al DOUE. Durant el dit termini els aspirants a agent urbanitzador hauran de realitzar les actuacions exigides per la legislació vigent.  
13) Durant el dit termini caldrà presentar alternativa tècnica i proposició juridicoeconòmica, així com sotmetre a informació pública l'instrument de planejament i el projecte d'urbanització que forme part de l'alternativa tècnica a l'efecte de presentar al·legacions en els termes establits per l'article 134 de la LUV.   
Genovés, 10 d'octubre de 2008.- L'alcalde president: Emilio Llopis Oltra.